CELEX: 32020D2060
Language: sk
Date: 2020-12-07 00:00:00
Title: Rozhodnutie Rady (EÚ) 2020/2060 zo 7. decembra 2020 o pozícii, ktorá sa má v mene Európskej únie zaujať vo Výbore pre obchod zriadenom Dočasnou dohodou o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o zmenu uvedenej dohody s cieľom zohľadniť pristúpenie Samojského nezávislého štátu a Šalamúnových ostrovov

15.12.2020   
               
               
                  SK
               
               
                  Úradný vestník Európskej únie
               
               
                  L 424/23
               
            
         ROZHODNUTIE RADY (EÚ) 2020/2060
         zo 7. decembra 2020
         o pozícii, ktorá sa má v mene Európskej únie zaujať vo Výbore pre obchod zriadenom Dočasnou dohodou o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o zmenu uvedenej dohody s cieľom zohľadniť pristúpenie Samojského nezávislého štátu a Šalamúnových ostrovov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dočasná dohoda o partnerstve medzi Európskym spoločenstvom na jednej strane a tichomorskými štátmi na druhej strane (1) (ďalej len „dohoda“), ktorou sa stanovuje rámec pre dohodu o hospodárskom partnerstve, bola podpísaná v Londýne 30. júla 2009. Dohoda sa predbežne vykonáva Nezávislým štátom Papua-Nová Guinea od 20. decembra 2009 a Fidžijskou republikou od 28. júla 2014.
                  
               
                     (2)
                  
                  
                     V článku 80 dohody sa možnosť pristúpiť k dohode stanovuje aj pre iné tichomorské ostrovné štáty. Rada schválila pristúpenie Samojského nezávislého štátu (ďalej len „Samoa“) k dohode rozhodnutím (EÚ) 2018/1908 (2) a pristúpenie Šalamúnových ostrovov rozhodnutím (EÚ) 2020/409 (3). Samoa pristúpila k dohode 21. decembra 2018 a predbežne ju vykonáva od 31. decembra 2018. Šalamúnove ostrovy pristúpili k dohode 7. mája 2020 a predbežne ju vykonávajú od 17. mája 2020.
                  
               
                     (3)
                  
                  
                     V nadväznosti na pristúpenie Samoy a Šalamúnových ostrovov je potrebné zmeniť prílohu II k dohode s cieľom uviesť v uvedenej prílohe ponuky týchto krajín na prístup na trh.
                  
               
                     (4)
                  
                  
                     V článku 68 dohody sa stanovuje, že Výbor pre obchod sa má zaoberať všetkými záležitosťami, ktoré sú nevyhnutné na vykonávanie dohody.
                  
               
                     (5)
                  
                  
                     Rozhodnutím (EÚ) 2019/1707 (4) Rada určila pozíciu, ktorá sa má v mene Únie zaujať vo Výbore pre obchod, pokiaľ ide o uvedené zmeny. Výbor pre obchod na svojom siedmom zasadnutí konanom 3. až 4. októbra 2019 prijal odporúčanie pre zmluvné strany dohody, v ktorom im okrem iného odporúča zmeniť dohodu, aby sa zohľadnilo pristúpenie Samoy a budúce pristúpenia ďalších tichomorských ostrovných štátov.
                  
               
                     (6)
                  
                  
                     V článku 13 dohody sa stanovuje, že Výbor pre obchod môže na základe dohody meniť prílohu II spôsobom, aký uzná za vhodný. Výbor pre obchod na svojom ôsmom zasadnutí tak bude môcť zahrnúť do dohody technickú zmenu s cieľom zohľadniť pristúpenie Samoy a Šalamúnových ostrovov.
                  
               
                     (7)
                  
                  
                     Únia by mala určiť pozíciu, ktorá sa má zaujať vo Výbore pre obchod na jeho ôsmom zasadnutí, pokiaľ ide o navrhovanú zmenu.
                  
               
                     (8)
                  
                  
                     Pozícia Únie vo Výbore pre obchod na jeho ôsmom zasadnutí by preto mala byť založená na návrhu rozhodnutia Výboru pre obchod,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať vo Výbore pre obchod na jeho ôsmom zasadnutí, pokiaľ ide o zmenu Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane s cieľom zohľadniť pristúpenie Samojského nezávislého štátu a Šalamúnových ostrovov, je založená na návrhu rozhodnutia Výboru pre obchod (5).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 7. decembra 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 272, 16.10.2009, s. 2.
         
            (2)  Rozhodnutie Rady (EÚ) 2018/1908 zo 6. decembra 2018 o pristúpení Samoy k Dočasnej dohode o partnerstve medzi Európskym spoločenstvom na jednej strane a tichomorskými štátmi na druhej strane (Ú. v. EÚ L 333, 28.12.2018, s. 1).
         
            (3)  Rozhodnutie Rady (EÚ) 2020/409 zo 17. februára 2020 o pristúpení Šalamúnových ostrovov k Dočasnej dohode o partnerstve medzi Európskym spoločenstvom na jednej strane a tichomorskými štátmi na druhej strane (Ú. v. EÚ L 85, 20.3.2020, s. 1).
         
            (4)  Rozhodnutie Rady (EÚ) 2019/1707 zo 17. júna 2019 o pozícii, ktorá sa má v mene Európskej únie zaujať vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o odporúčanie určitých zmien dohody, ktoré sa majú vykonať s cieľom zohľadniť pristúpenie Samoy a budúce pristúpenia ďalších tichomorských ostrovných štátov (Ú. v. EÚ L 260, 11.10.2019, s. 45).
         
            (5)  Pozrite dokument ST 11630/20 nahttp://register.consilium.europa.eu.